CELEX: 62015TN0376
Language: sl
Date: 2016-04-28 00:00:00
Title: Zadeva T-376/15: Tožba, vložena 28. aprila 2016 – KK/EASME

4.7.2016   
            
            
               SL
            
            
               Uradni list Evropske unije
            
            
               C 243/33
            
         Tožba, vložena 28. aprila 2016 – KK/EASME
   (Zadeva T-376/15)
   (2016/C 243/35)
   Jezik postopka: francoščina
   
      Stranki
   
   
      Tožeča stranka: KK (Pariz, Francija) (zastopnik: J.-P. Spitzer, odvetnik)
   
      Tožena stranka: Izvajalska agencija za mala in srednja podjetja (EASME)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbo z dne 15. junija 2015, s katero je EASME zavrnila predlog tožeče stranke, razglasi za nično;
            
         
               —
            
            
               EASME naloži plačilo zneska 50 000 EUR za nadomestilo za izgubo priložnosti in 90 800 EUR za povračilo materialne škode, ki jo je utrpela tožeča stranka;
            
         
               —
            
            
               EASME naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri razloge, s katerimi utemeljuje predlog za razglasitev ničnosti.
   
               1.
            
            
               Prvi tožbeni razlog: tehnična nedostopnost spletnega mesta, na katerem bi morala tožeča stranka vložiti predlog v zvezi z razpisom za zbiranje predlogov in povezanih dejavnosti iz okvirnega programa Obzorje 2020 – Okvirni program za raziskave in inovacije (2014–2020).
            
         
               2.
            
            
               Drugi tožbeni razlog: tožeča stranka naj ob vložitvi svojega predloga v nasprotju s trditvami EASME ne bi goljufivo podpisala zaveze.
            
         
               3.
            
            
               Tretji tožbeni razlog: zavrnitev predloga, ki ga je vložila tožeča stranka, naj bi bila v nasprotju s pravili natečaja.
            
         Tožeča stranka navaja tudi dva tožbena razloga v utemeljitev odškodninskih zahtevkov.
   
               1.
            
            
               Prvi tožbeni razlog: materialna škoda, ki naj bi tožeči stranki nastala zaradi izgube priložnosti.
            
         
               2.
            
            
               Drugi tožbeni razlog: materialna škoda, ki naj bi tožeči stranki nastala zaradi časa, potrebnega za odgovor na javni razpis.